The Combination

The Combination var en samling av fotballklubber fra England som dannet en egen liga i 1888. Den første utgaven av ligaen besto av klubber fra Nordøst-England, Nordvest-England og Midlands. Ligaen ble oppløst før første sesong var ferdigspilt. 

Den andre utgaven av ligaen besto av lag hovedsakelig fra Nordvest-England og Wales. Denne versjonen av ligaen ble startet sesongen 1890/91, men ble nedlagt i 1911.  

Den første utgaven, 1888/89
Den første utgaven av The Combination ble startet i 1888, samme år som English Football League ble stiftet. Ligaen hadde 20 lag, men det viste seg at dette var for mange til at man kunne gjennomføre en serie der alle møtte hverandre en gang. Dobbelt serie, som er blitt vanlig ligaspill der alle møter hverandre på hjemmebane og bortebane, var helt utelukket. Det ble derfor laget et oppsett der hver klubb skulle møte åtte andre klubber i dobbelt serie, slik at hver klubb skulle spille totalt 16 kamper. Ligaen hadde ingen sentral organisasjon, og klubbene måtte derfor selv organisere kampene. Det oppsto derfor forvirring og uenighet om hvilke kamper som hadde vært Combination-kamper og hvilke som bare hadde vært treningskamper. Dette førte til at det ble besluttet å legge ned ligaen i april 1889, før sesongen var ferdigspilt.

Blant lagene som deltok var Newton Heath LYR, Grimsby Town, Lincoln City, Burslem Port Vale, Crewe Alexandra, Bootle, Small Heath og Blackburn Olympic. Newton Heath, Grimsby, Crewe, Bootle og Small Heath stiftet Football Alliance året etter.

Den andre utgaven, 1890–1911

Den andre utgaven av The Combination ble startet i 1890 av følgende tolv klubber:

Burton Swifts
Chester
Denton
Derby St Luke's
Gorton Villa
Hyde
Leek (ingen relasjon til klubben Leek Town)
Macclesfield Town
Northwich Victoria
Stafford County (ingen relasjon til klubben Stafford Rangers)
Witton (ingen relasjon til klubben Witton Albion)
Wrexham

Fem av lagene ble senere medlem av Football League, Macclesfield så sent som i 1997/98-sesongen. Glossop North End, som ble medlem i 1894, ble valgt inn i Football League i 1898.

Etter hvert ble ligaen fylt opp med en større andel av walisiske lag og reservelag fra Football League. Da ligaen ble oppløst i 1911, var det kun Wrexham av de tolv stiftelsesklubbene som deltok i ligaen, og det kun med sitt reservelag. 

Resultater

SesongVinner2.-plass3.-plass1890–91Gorton Villa             MacclesfieldChester1891–92 Everton reservelag    Northwich VictoriaMacclesfield1892–93 Everton reservelag   Stoke SwiftsChester1893–94 Everton reservelag  Stoke SwiftsLeek1894–95 Ashton North End         Glossop North EndChester1895–96 Everton reservelag    MacclesfieldGlossop North End1896–97 Everton reservelag    Rock FerryChester1897–98 Everton reservelag   Crewe AlexandraChirk1898–99 Everton reservelag    Liverpool reservelagTranmere Rovers1899–1900 Chirk AAAWrexhamDruids1900–01 Wrexham                  RhylBangor1901–02 WrexhamBurslem Port Vale reservelagOswestry United1902–03 WrexhamNantwichBirkenhead1903–04 BirkenheadChesterNantwich1904–05 WrexhamChesterBroughton United1905–06 WhitchurchChesterGlossop reservelag1906–07 WhitchurchChesterWigan Town1907–08 Tranmere RoversChesterOswestry United1908–09 ChesterSaltneyTranmere Rovers1909–10 Crewe Alexandra reservelagSaltneyChester1910–11 WhitchurchBangorOswestry United

Referanser

Kategori:Fotball i England
Kategori:Etableringer i 1888
Kategori:Opphør i 1889
Kategori:Etableringer i 1890
Kategori:Opphør i 1911